KLUBI 700
Seersant Mike Comnzales saadeti kolmel korral missioonile
nii Afganistani kui Iraaki.
Ta teenis oma teenistuse eest 16 medalit - sh pronkstähe.
Peagi peale koju naasemist pidi ta aga pidama teistlaadi lahingut -
kolmekordset sõda nii mentaalsete, füüsiliste kui vaimsete jõudude vastu.
Telefon helises keset keskööd
ja me olime esimene sõjaväeüksus, kes saadeti Afganistani.
Meid pakiti nö lennukile
ja me maandusime hilja öösel Afganistanis.
Väljas oli täiega külm ja me ei teadnud, mida oodata.
Meid oli kutsutud lahinguväljale
saatma korda midagi suurt ja kaitsma oma maad.
Seersant Mike Conzales kandis uhkusega oma vormi.
Aastatepikkune väljaõpe
oli valmistanud teda ette tegutsema kohutavas sõjas.
Kuid see teenistus nõudis ka ohvreid.
See polnud kunagi hea tunne,
et pidin olema lahus oma naisest ja lastest.
Peale 6 kuud Afganistanis naases Mike oma pere juurde.
Nii tema kui ta naine olid teist korda abielus.
Mike teadis, et sõjaväelase elu paneb parimadki suhted proovile,
mistõttu ta püüdis kodus olles anda endast parima.
See oli alati nii põnev. Otsekui alustaks uue suhtega.
Otsekui õpiks üksteist uuesti tundma.
Imetlesin tema juures kõige enam seda, et ta oli võrratu isa.
Peagi aga saabus järgmine missioon Iraaki.
Miski ei suuda kirjeldada seda kohutavat tunnet ööpimeduses,
kus võid iga hetk surma saada.
Muretsesin täiega.
Mitte vaid enda,
aga ka oma sõdurite ja nende perede pärast.
Mul oli alati hirm surma ees.
Surm... See võtab lõpuks võimust su elu üle.
Mike sai oma teenistuse eest 16 medalit -
sh pronktähe 100 eduka missiooni eest sõjarindel.
Kuid oma kolmandal suurel missioonil
avaldusid Mikel post-traumaatilise stressihäire nähud.
Vaatamata hoiatustele kasutas Mike ravimeid ja alkoholi,
et summutada oma ärevust ja depressiooni.
Varjasin seda hästi, nii et keegi ei teadnud sellest midagi.
Olin vaimselt surnud ja mu hing igatses millegi järele.
Ainus, mis aitas mul sellega toime tulla, oli alkohol.
Isegi tagasi kodus olles nägi Mike Iraaki unes.
Need olid õudusunenäod mind taga ajavast vaenlasest.
Seda nii liivaluidete vahel kui linnades ja mägedes.
Sajad vaenlased jälitasid mind
ja ma püüdsin joosta nii kiiresti, kui vaid suutsin.
See kõik tundus unes nii reaalne.
Ma juba nägin ja kuulsin kõikvõimalikke asju.
Kontrollisin kõikide voodite aluseid me kodus.
Olin täiega paranoiline, et see hakkas mind elusalt hävitama.
Mu naine ütles mulle, et tema mees küll selline polnud.
Arvasin, et äkki ajapikku läheb kõik paremaks.
Mike'i post-traumaatiline stressihäire ja sõltuvused
viisid pidevate, vägivaldsete tülideni ta naisega.
Tülitsesime rahaasjade, joomise ja laste pärast.
Kuigi Mikel diagnoositi post-traumaatiline stressihäire
ja ta hakkas ka ravi saama,
läks kõik siiski allamäge.
Tal tekkis salasuhe teise naisega
ja ta jättis oma pere maha.
Vahel ööbis ta kas sõprade juures, autos
või mõnes odavas hotellis.
Olukord tundus lootusetu.
Mis kodu see olnuks mu laste jaoks, kus polnud isa.
3 aastat totaalset kaost ja Ines taotles abielulahutust.
Samas hakkas ta samal ajal kirikus käima.
Ta hüüdis Jumala poole,
et Jumal päästaks nii Mike'i kui kogu nende pere.
Mäletan, kuidas ütlesin:
"Kas see pole mitte see, mida Sa soovid?
Kas Sa mitte ei loonud meest ja naist selleks, et nad oleksid perekond
ja et Sina oleksid nende keskel?"
Ines sai 2 päeva hiljem Mike'lt sõnumi,
et neil on vaja rääkida.
Mike jagas temaga kohtumisest, mis tal oli olnud
ja mis polnud unenägu või stressihäirest lähtuv seisund.
Miski kui kõditas mu varbaid, äratades mind kolm korda.
Lükkasin teki pealt
ja nägin kõige kohutavamat deemonlikku olendit.
Hüppasin voodist välja ja mu süda puperdas täiega.
Teadsin, et tegu on vaimse sõjaga
ja mu post-traumaatiline stressihäire oli omandanud vaimse sisu.
Mike anus Inest, et saada luba minna tagasi koju.
Inese sõnul naases koju täiesti teine mees,
kes ei joonud enam, vaid luges hoopis Piiblit.
Mike küsis ka, kas ta võib koos Inesega kirikusse minna.
Nii kuulis Mike kord sõnumit
Jumala armust ja tervendavast väest.
Just seda ma vajasingi teada.
Et on olemas Jeesus Kristus,
kes oli valmis andma oma elu minu elu eest.
See oli Tema missioon tuua mulle rahu ja rõõmu.
Tõstsin alistumise märgiks käed ja alistasin oma elu Talle,
et Temast võiks saada minu Päästja ja tervendaja
ja et Ta saaks tuua mind tagasi ellu.
Kogu koorem sai tõstetud mu õlgadelt.
Mike'i siiras meeleparandus ja Inese tõeline andestus
taastasid ka nende abielu.
Oleme täna lähedasemad ja rohkem armunud kui eales varem.
Ta andestas mulle ja jäi mu kõrvale ega lakanud palvetamast mu eest.
See on tõeline armastus.
Mike sai terveks ka tugevast eraldatuse tundest,
depressioonist, ärevusest ja paranoiast,
mis kõik olid seotud post-traumaatilise stressihäirega.
Täna ma tean, kes ma olen.
Ma olen Kõikväelise Jumala laps.
Ma ei pea enam kunagi maadlema üksi
võimaliku post-traumaatilise stressihäirega,
sest kogu maailma Päästja on minuga.
Mike Conzales läks 2014. aastal erru.
Ta läks ülikooli ja lõpetas selle 2018. aastal.
Täna teenib ta sõjaveterane ja aktiivteenistuse sõjaväelasi,
olles kristlikele alustele tugineva
post-traumaatilise stressihäirega tegeleva ühingu direktor Texases.
Ma elan täna naeratus näol ning rõõm ja rahu südames.
Jeesus Kristus muutis mu elu.
Ta jagab meiega oma tingimusteta armastust,
mis suudab taastada ükskõik, millise abielu,
ükskõik, millise ärevuse ja depressiooni
ja ükskõik, millise post-traumaatilise stressihäire.
Jumala armastusel on selline vägi.
Jumala armastuses peitub tõesti vägi.
Jumala armastus ei hääbu kunagi.
Tea, et Ta armastus sinu vastu on lõputu.
Ta tahab pöörata su elu täienisti ja muuta sind.
Ta tahab olla sinu kõik kõiges.
Ta tahab tervendada, andestada ja taastada.
Ta tahab, et kogeksid rõõmu, rahu ja õigsust.
Ta soovib kõiki neid asju sulle.
Ta ei anna kunagi alla, vaid tuleb ikka tagasi me juurde,
kui palju kordi me ka Talle "ei" ei ütleks.
Ta tuleb ikka meile järele.
See on see, mida Jumal ja Jeesus teevad.
Mida saatan teeb?
Ta tuleb vaid selleks, et tappa, hävitada ja varastada.
Varastada su elu, abielu, õnne või rõõmu.
Ta tahab röövida selle kõik, et kogeksid lootusetust.
Hea uudis või lausa imeline uudis on aga see,
et Jeesus on saatana ära võitnud.
Saatan ei saa Temast midagi.
Kui sul on Jeesus, on sul ka kõik rahu, mida vajad.
Me kõik oleme kogenud valu ja traumaatilisi asju oma elus.
Mike'i puhul oli see ta tööga seotud.
Ta tuli koju, kandes kaasas tööga seotud õudusi,
mis tõid kaasa paranoiad ja hirmu.
Hirmu taga peitub vaimne, piinav jõud.
Jumal ei taha, et seda kõike kogeksid.
Ta ei taha, et elaksid neid asju ikka ja jälle uuesti üle.
Kui jood või tarbid uimasteid, et sellega toime tulla,
süvendad vaid probleemi veelgi ega lahenda midagi.
Jumal aga saab tuua sulle totaalse muutuse.
Sa nägid seda Mike'i silmades ja kuulsid seda ta hääles -
ta on muutunud.
Paranoiline mees, kes kontrollis oma voodialust
ja kaotas oma abielu,
leidis elu, lootuse, taastamise ja armastuse.
Ta leidis vankumatu armastuse.
Kui sa soovid ka seda leida,
siis vahet pole, mida kõike oled varem proovinud -
kui soovid ka seda leida ühes rahuga,
siis ära mine ära ega vaheta kanalit,
vaid palvetame üheskoos.
Kui palud kogu oma südamest ja mitte vaid mööda minnes,
öeldes: "Jumal, ma vajan Sind täna."
Jumal ütleb:
"Kui otsid mind kogu oma südamest, siis ka leiad minu."
Nii on Piiblis kirjas.
Nii et, kui tahad teha seda kohe praegu
ja leida Jumala,
mõistes, et Tema on otsinud sind kogu selle aja,
siis palugem kohe praegu üheskoos,
uskudes ja lastes Jeesusel teha kõik muu.
Palvetame.
Ütle kohe häälega Ta nimi välja: "Jeesus,
ma tulen Su ette,
sest vajan Sind oma ellu.
Jeesus, Sa tead kõike seda jama, mille olen kokku keeranud
ja kõiki neid kordi, mil olen märgist mööda lasknud.
Jeesus, andesta mulle
ja seda tehes tule mu südamesse
ning muuda mind taas uueks.
Muuda mu mõtte- ja reageerimisviisi.
Muuda mu sügavaimat olemust.
Ja anna mulle see sama rahu, mida näen teisi omavat.
Tee seda palun, Issand.
Ja kui Sa seda teed,
tahan järgida Sind kõik oma ülejäänud elupäevad.
Kuule mu palvet, sest palun seda Jeesuse nimel."
Isa, palun, et täidaksid kõiki, kes just palvetasid,
ülevoolavalt oma armastusega.
Ma tulen igasuguse hirmu, depressiooni ja ärevuse vastu.
Ma seon need Jeesuse nimel.
Saatan, sul pole enam mingit väge nende meelte, vaimu ja ihu üle,
mistõttu pead lahkuma kohe praegu, Jeesuse nimel!
Isa, täida neid!
Täida neid kirjeldamatu rõõmuga ja oma auga.
Me palume seda Jeesuse nimel, aamen.
Kui palvetasid koos minuga, anna sellest meile teada.
Helista TV7'sse 44 22 227.
Julgustan sind lugema igapäevaselt Piiblit
ja käima ka kirikus, saades ka ristitud,
mis kõik kuulub kristlase elu juurde.
Nüüd aga sõna Terryle.
Ringide looja kogudus
avaldab kõige olulisema asja, mida teha, et muuta oma abielu.
Jääge meiega!
Iga lapse sees
on kangelane,
juht,
sõber,
keegi, kes aitab,
keegi, kes käitub õigesti,
kes unistab kellekski saamisest.
Kuid nad vajavad meie abi selles.
Mida küll teha?
Mida küll öelda?
Kuidas küll end tunda?
Siin tulebki appi "Superraamat",
jagades moraalseid ja vaimseid tõdesid
läbi olukordade, millega lapsed saavad samastuda.
See õpetab su kallitele lastele Jumala Sõna.
Liitu "Superraamatu" DVD-klubiga
saades osa "Superraamatu" uusimatest osadest,
niipea, kui need ilmuvad.
Lisaks veel 2 koopiat teistega jagamiseks.
Telli "Superraamat" juba täna
ja vaata, kuidas imed hakkavad sündima.
Mark Battersoni menukis "Ringi looja" ("The Circle Maker")
jagab ta lugu ühest mehest ja palvest, mis päästis kogu põlvkonna
Täna tahavad kaks juhti Battersoni Rahvulikust Kogukonnast
kasutada seda palvet teie abielu päästmiseks.
Joel ja Nina Schmidgall on pastoriteks
Battersoni Rahvuliku Kogukonna Koguduses
Washington DC's.
Nad on läbi aastate nõustanud paare suhete vallas -
sh ka abielu vallas.
Nad on avastanud, et peale jah-sõna ütlemist
kogevad paljud valu ja pettumust.
Oma raamatus "Palvetades ringe oma abielu ümber"
jagavad nad 7't võtmetegurit,
mis aitavad tervendada ja taastada teie abielu.
Tere tulemast Joel ja Nina Schmidgall me saatesse!
Aitäh, et tulite! - Tore olla siin. Aitäh, et kutsusite.
Ütlete oma raamatus,
et olete elav näide vastandite tõmbumise kohta.
Rääkige sellest veidi lähemalt.
Paulus nimetab Efeslaste 5. ptk.'s abielu
suureks saladuseks ehk müsteeriumiks.
Nii on ka suur müsteerium see,
kuidas erinevaid inimesi tõmbab üksteise poole.
Me tajume neid erinevusi igapäevaselt.
- Ja kõiges.
Nina magab öösel kolme tekiga,
mida vajan jahutuseks kolme ventilaatorit.
Maanteel sõites lähen ma teiste juhtide peale närvi,
samas kui Nina läheb minu peale närvi.
Nina näeb kollast tuld kui "Peatu!"-märki,
samas, kui mina näen seda kui "Sõida!"-märki.
Lihtsalt killuke me erinevustest.
Kuidas te kõiki neid asju lahendate?
Sest öeldakse,
et just need väikesed asjad, mis sind enne abielu ei häiri,
ajavad sind abielus olles hulluks.
Kuidas neid asju siis positiivselt lahendada?
Oleme õppinud mitte vaid leppima oma erinevustega,
aga ka tundma rõõmu nendest.
Me ütleme kõigi oma erinevuste ja unikaalsete külgede kohta:
"Olen neist üle ja tunnen neist hoopis rõõmu."
Me teeme seda erineval moel.
Me teame, et Jumal kasutab abielu kui "puhastava tulena"
ja abielu on kohe kindlasti kõige lähedasem suhe üldse.
Me jagame suurimat füüsilist lähedust,
aga ka suurimat südame ja vaimset lähedust,
mistõttu võimalus kokku põrgata ja pingeid tekitada
on enam kui olemas.
Kui aga näeme neid kui võimalusi,
mille kaudu Jumal saab meid kasvatada ja lihvida,
siis saame hoida nende asjade poole, mitte neist eemale,
isegi, kui need ajavad vahel närvi.
Räägime veidi te raamatust "Palvetades ringe oma abielu ümber".
Mark Batterson kirjutas enne seda "Palve ringidest",
mis tugines ühele loole juudi pärimustes.
Rääkige sellest.
See on lugu ühest ringide loojast.
Mehest, kes võttis kepi ja joonistas enda ümber ringi.
Iisraelis oli parasjagu põuaaeg ja see mees ütles:
"Jumal, ma ei lahku siit ringist enne, kuniks Sa välja ilmud."
Nii ilmuski Jumal välja ja hakkas sadama,
mis muutis kogu põlvkonna elu.
Me usume, et palve on
üks võimsamaid vahendeid, mis meil on
ja seda peaks rakendama kõige kallimas suhtes, mis meil on.
Pingutan selle nimel, et mu 6-aastane tütretütar
saaks koolitööna pähe õpitud 1. Korintlastele 13. peatüki.
Sealsed viimased sõnad on nii imelised
ja veel see väide: "Armastus ei hääbu kunagi."
Näen seda teiegi jutus.
Räägime neist 7'st palve ringist, millest oma raamatus kirjutate.
Esimene neist on nägemuse ring.
Enamus inimestel on abielu suhtes lootusi ja unistusi,
aga te räägite väga kindla ja konkreetse nägemuse omamisest.
Mida te selle all mõtlete?
Erinägemus koosneb 2-sõnast - eri ja nägemus
ehk see on kaks erinevat nägemust.
Meie usume, et suurimad tülid ei tekki mitte me erinevustest,
vaid sellest, et liigume erisuundades erinevate nägemuste suunas.
Kuidas siis saada ühele lainele, et omada ühist nägemust elus?
Jüngrid ei läinud nõupidamiste ruumi et töötada välja üks nägemus,
vaid nad läksid ülemisse tuppa palvetama,
et saada Jumalalt üks nägemus.
Kui ma langen palves põlvedele, täidab alandlikkus mu südant.
See on üks protsess,
mis algab me väärtustest - sellest, mis on me jaoks oluline
ja nägemusest ehk ühisest asjadest arusaamisest
ja siis tuleb mängu eesmärk, mille nimel ühiselt tegutseda.
Kuid kõik need asjad tulevad esile palve kaudu.
Joel, sa räägid jagatud visioonist,
aga Nina, mida siis teha,
kui selle jagatud visiooni osas tekkib konflikt?
Oleme näinud seda paljude paaride puhul,
kellesse panustame ja keda toetame.
Eriti elades Washington DC's,
kus inimestel on väga kõrged sihid ja isiklikud kutsumised.
Jumal on kutsunud paljusid neid väga kindla eesmärgi täitmiseks.
Nii on neil seetõttu kas hirm abiellumise ees,
või kui nad abielluvadki,
võivad nad kogeda pinget kahe erineva nägemuse tõttu,
mis otsekui tirivad neid üksteisest eemale.
Nii on minu ja Joeli unistus,
et abielupaarid hakkaksid küsima Jumalalt,
mis on see nende ühine visioon?
Miski, kus Jumal saaks neid koos kasutada
ja seda viisidel, kus nad üksi ei saaks midagi teha.
Me peame uskuma, et Jumalal on plaan ja eesmärk me abielu jaoks,
mis on suurem, kui meie vahel tekkinud pinged.
Kuid eks see nõuagi ka enese ohverdamist
ja omaenese minast loobumist.
Kuid kui usume, et Jumal saab ilmutada meile läbi palve
oma plaane ja eesmärke,
saab Ta meid ka koos võimsalt kasutada.
Joel, mis see tantsu ring on? - Nii tore, et seda minu käest küsite.
Mu naine on imeline tantsija... - Seetõttu palumegi sul tantsida.
- Ma olen armuline.
Üks huvitav asi, mida olen me abielus tantsu kohta õppinud,
on see, et see toob ühe tasakaalu.
Selleks, et koos tantsimine õnnestuks,
peab raskustasakaal olema võrdselt jagatud.
Oma partnerist eemale kaldumine
paneb arvama, et see on liikumine vastupidises suunas.
Samas aga aitab see just valmistuda järgmiseks sammuks,
mille su partner teeb ja mis paneb ta särama.
Me elus on hästi palju kiirustamist ja 100 kohustust,
mistõttu teeme pidevalt erinevaid lükkeid.
Miks?
Et teine võiks olla edukas.
Nii et sa palud koos oma kaasaga, aga sa palud ka tema eest.
Nina eest palvetamine tähendab püüda leida viise,
kuidas ta saaks olla esikohal.
Nina on selles muidugi palju osavam -
nii tantsus, kui minu esikohale seadmises.
Küsimus on oma abikaasa sellisele kohale seadmises,
kus Jumal saaks kasutada teda suurimal ja parimal moel;
kasutada kõige efektiivsemalt tema tugevamaid külgi.
See ongi selle tantsu ringi mõte -
selle asemel, et tõusta üksteise vastu,
tasub hoopis hoida väga üksteise poole
ja toetada üksteist,
et Jumal saaks kasutada kumbagi parimal moel.
See on ikka paras kutsumine seada teise heaolu esikohale,
mis nõuab suurt isetust.
Oh aeg, sellest kõigest oleks veel nii palju kuulda!
Nagu näiteks pärandi ringi juurde.
Kes küll ei tahaks jätta oma abieluga üht pärandit
oma perele ja sõpradele!
Kuid saate siis rohkem nõuandeid sellest raamatust,
mis on tellitav internetist.
Võrratu raamat ja aitäh, et tulite!
Aitäh teile!
Järgmisena aga vastused te küsimustele,
nii et jääge meiega!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Nüüd aga vaatajate küsimuste juurde.
Melissa: "Olen abielus mehega, kes ei usu Jumalasse,
samas kui mina usun.
Kuidas küll jääda temaga kokku, kui ta ei usu Jumalasse?"
Siin on juba kaks küsimust.
Esimene leiab vastuse 1. Korintlastele 7. peatükist,
mistõttu lugege seda. Eriti salme 12-14.
See on väga konkreetne.
Kui teil naisena on uskmatu mees,
siis Paulus ütleb, et te ei saa teda maha jätta.
Samas tunnistab ta, et olukord on raske
ja ilma Püha Vaimu abi ning ligioluta
on võimatu püsida abielus uskmatu kaasaga.
Nii sõltub see teist, et kaasata Jumal sellesse olukorda
ja kui seda teete, avastate ka, et kõik on võimalik.
Läbi oma tasaduse, õigsuse, rahu ja rõõmu
kannate endas üht tunnistust Püha Vaimu ligiolust teis ja teie juures
Nii saate avaldada tohutut mõju oma abikaasale.
Ja kas poleks mitte tore, kui ta saaks selle peale usklikuks?
See on kogu loo positiivne pool.
Kuid Paulus ütleb ka, et kui uskmatu kaasa soovib lahkuda,
siis las ta minna.
Teil pole võimalust lahkuda, kuid neil on.
See on see, mida Piibel sellise olukorra kohta ütleb.
Lisa: "Kas selleks, et olla päästetud, peab olema ka veega ristitud?"
Lisa, lugege Roomlastele 10:9.
Kaks tingimust.
Esiteks, "kui sa oma suuga tunnistad, et Jeesus on Issand,
ja oma südames usud, et Jumal on ta üles äratanud surnuist,
siis sind päästetakse."
Küsimus ongi selles, kas te usute?
Kas usute seda oma südames?
Ja kas tunnistate seda oma suuga, et Jeesus on Messias?
Jumala Poeg - osa Kolmainsusest.
Kui usute ja tunnistate seda, saate ka päästetud.
Kuid Piibel soovitab ka väga tugevalt veeristimist.
Kuigi see pole nõue päästetud saamiseks,
on see siiski nõue kristlaseks olemiseks.
Mistõttu miks mitte? Mis takistab teil saada ristitud?
Üks etioopialane Piiblis küsis sama: "Mis mind takistab?
Leiame kuskilt ühe tiigi ja ristime mu ära!"
See on võrratu väljendus sellest,
et olete surnud oma vanale elule ja patule
ning ärganud uude ellu koos Jeesusega,
nii et see on võrratu asi, mida teha.
Julgustan alati kõiki minema veeristimisele.
Devesha: "Mis on kohtumõistmise mõte,
kui me vaim läheb nagunii peale surma
taevasse või põrgusse?
Miks peame veel oma pattudest aru andma,
kui oleme juba taevasse jõudnud?
Võidakse meid siis sealt ka välja visata?"
Kui vaid sellele saaks vastata 50 sekundiga.
Jätke meelde piiblisalm:
"Nii ei ole nüüd enam mingit hukkamõistu neile,
kes on Kristuses Jeesuses."
Las see salm trööstida teid.
Te üle pole mingit hukkamõistu, vaid te olete pääsenud ellu.
Jah, ka me kristlastena peame teatud asjadest aru andma.
Andma aru iga tühise sõna üle, mis tekitab kananahka.
Oleme selles osas vist kõik ühes paadis.
Kui palju tühiseid sõnu või tegusid ma teen,
andmata endale neist aru.
Andmata endale aru Jumala ligiolust oma elus.
Mõtlen tagasi oma endistele kõnepruugile või arusaamadele.
Kuid teine aspekt puudutab 1000-aastast rahuriiki,
mille lõppedes tõuseb esile uus mäss.
Kuid see on juba omaette teema.
Kuid olgu teil rahu teadmisest, et olete astunud surmast ellu
ja nüüd ei ole enam mingit hukkamõistu neile,
kes on Kristuses Jeesuses.
Lõpetuseks aga Roomlastele 8:28:
"Ent me teame, et neile, kes Jumalat armastavad,
laseb Jumal kõik tulla heaks -
neile, kes on tema kavatsuse kohaselt kutsutud."
Olge õnnistatud ja näeme taas!
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas